Amsawal d win id-yettalsen taḥkayt deg ungal, yessawal-itt-id i yimeɣri , akken diɣen yezmer ad t-id-yejbed ɣer teḥkayt s cbaḥa n umeslay, yettak azal d ameqran i uferriɣ ; yettak-as udem n tillawt, s yineḍruyen icuban wid iḍarrun di tilawt. Amsawal yettban-d s yidmawen yemgaraden, yezmer ad d-yalles taḥkayt s yisem-is amzun d awadem neɣ d anagi akken diɣen yezmer ur d-yettban ara akk later-is , ad yili d anabay ur yesi ara akk assaɣ d teḥkayt.